

**Sutartis dalinai finansuojama iš Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą Specialiosios tranzito schemos lėšų, skirtų projektui Nr. SVVP/2023/3510 „Papildomos IRD veiklos sąnaudos 2024-2027 m.“**

**LIETUVOS VIEŠOJO SAUGUMO IR PAGALBOS TARNYBŲ SKAITMENINIO MOBILIOJO RADIJO RYŠIO TINKLO TALPINIMO PASLAUGOS PIRKIMO**

**PRELIMINARIOJI SUTARTIS**

2025 m. d.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau vadinamas – **Užsakovas**), atstovaujamas direktorės Viktorijos Rūkštelės, ir **Telia Lietuva, AB** (toliau – **Paslaugų teikėjas**), pagal 2025 m. vasario 17 d. įgaliojimą Nr. 2025-00029 atstovaujama Viešojo sektoriaus padalinio Vidutinio ir smulkaus viešojo sektoriaus komandos vadovės Jūratės Navickienės, toliau kartu ar atskirai vadinamos Šalimis, vadovaudamiesi Išteklių agentūros prie Lietuvos Respublikos vidaus reikalų ministerijos viešojo pirkimo komisijos 2025 m. rugsėjo 5 d. posėdžio protokolu Nr. 203 bei 2025 m. rugsėjo 9 d. posėdžio protokolu Nr. P-205, sudaro šią preliminariąją sutartį (toliau – Sutartis), kurios pagrindu ir nustatytomis sąlygomis Užsakovas sudarys pagrindinę pirkimo – pardavimo sutartį (toliau – Pagrindinė sutartis).

1. **SĄVOKOS**
2. Sutartyje naudojamos sąvokos:
   * 1. **Konfidenciali informacija** – įvairi su šia Sutartimi ir jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą Užsakovui, Paslaugų teikėjui ar trečiųjų asmenų interesams ir/ar kurios atskleidimas nėra pageidaujamas Sutarties Šalių, išskyrus Sutarties 11.2 papunktyje nurodytą informaciją.
     2. **Konkursas** – Lietuvos Respublikos viešųjų pirkimų įstatymo nustatyta tvarka dėl šios Sutarties sudarymo įvykdytas viešasis pirkimas Viešųjų pirkimų tarnybos Centrinėje viešųjų pirkimų informacinėje sistemoje.
     3. **Pasiūlymas –** Paslaugų teikėjo Konkurse pateiktas pasiūlymas.
     4. **Preliminarioji sutartis** – Sutartis tarp Užsakovo ir Paslaugų teikėjo, kurios tikslas – nustatyti sąlygas, taikomas Pagrindinei sutarčiai, kuri bus sudaryta per Sutarties galiojimo laikotarpį, bei šios Sutarties tekstas su visais priedais ir pakeitimais, jei tokių būtų.
     5. **Pagrindinė sutartis** – sutartis, kurią sudaro Paslaugų teikėjas ir Užsakovas, vadovaudamiesi šios Sutarties nuostatomis (Sutarties 2 priedas).
     6. **Paslaugos** –Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) naujos įrangos talpinimo paslaugos, kurių techninė specifikacija pateikta Sutarties 1 priede.
     7. **Užsakovas** – Informatikos ir ryšių departamentas prie Lietuvos Respublikos vidaus reikalų ministerijos, kuris gali Sutarties pagrindu sudaryti Pagrindinę sutartį.

1.2. Jeigu yra prieštaravimų tarp šios Sutarties nuostatų ir likusių priedų, šios Sutarties nuostatos turi viršenybę likusių priedų nuostatų atžvilgiu.

1. **PRELIMINARIOSIOS SUTARTIES TAIKYMO SRITIS**
2. Šia Sutartimi Užsakovas ir Paslaugų teikėjas susitaria nustatyti Pagrindinės sutarties sudarymo tvarką ir sąlygas.
3. **Paslaugos**
4. Paslaugų teikėjo siūlomos Paslaugos privalo būti teikiamos pagal Sutarties 1 priede nurodytą Paslaugų techninę specifikaciją. Už Paslaugų teikimą pagal šiame punkte nustatytą reikalavimą yra atsakingas Paslaugų teikėjas.

**4. UŽSAKYMO TVARKA**

4.1. Sutarties galiojimo laikotarpiu ir esant poreikiui Užsakovas teikia Paslaugų teikėjui paslaugų užsakymą, t. y. Užsakovo elektroniniu parašu pasirašytą Pagrindinę sutartį.

4.2. Sutarties galiojimo laikotarpiu ir esant poreikiui Užsakovas turi teisę pirkti paslaugas, kurių techninė specifikacija pateikta Sutarties 1 priede, Sutarties 3 priede nustatyta kaina, sudarydamas Pagrindinę sutartį.

4.3. Paslaugų teikėjas, gavęs pasirašyti Pagrindinę sutartį, privalo ją pasirašyti elektroniniu būdu ir pateikti Užsakovui ne vėliau kaip per 5 (penkias) darbo dienas nuo Pagrindinės sutarties gavimo momento.

**5. PASLAUGŲ KAINA**

5.1. Pagrindinės sutarties pradinės sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Pagrindinėje sutartyje nurodytų Paslaugų įsigijimui.

5.2. Paslaugų kaina negali būti keičiami, išskyrus Pagrindinėje sutartyje nustatytus atvejus.

**6. PRELIMINARIOSIOS SUTARTIES PAKEITIMAI**

6.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kurios nesutinka keisti, kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

**7. PRANEŠIMAI**

7.1. Visi pagal šią Sutartį siunčiami pranešimai turi būti pateikti raštu.

7.2. Sutarties šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, įteikiami asmeniškai Sutarties šalių adresais, nurodytais Sutartyje. Jei adresatas praneša kitą adresą, tai dokumentai privalo būti pristatomi naujuoju adresu.

**8. ATITIKIMAS KVALIFIKACIJOS REIKALAVIMAMS**

8.1. Paslaugų teikėjas įsipareigoja Sutarties galiojimo laikotarpiu atitikti Konkurso pirkimo dokumentuose keliamus kvalifikacijos reikalavimus. Kai Užsakovas turi informacijos, kad Paslaugų teikėjas gali neatitikti Konkurso pirkimo dokumentuose numatytų kvalifikacijos reikalavimų, Užsakovas gali paprašyti Paslaugų teikėjo pateikti atitikimą Konkurso pirkimo dokumentuose numatytiems kvalifikacijos reikalavimams įrodančius dokumentus.

**9. SUTARTIES GALIOJIMAS**

9.1. Ši Sutartis įsigalioja nuo Sutarties pasirašymo dienos ir galioja 48 (keturiasdešimt aštuonis mėnesius).

9.2. Paslaugų teikėjas prieš 20 (dvidešimt) dienų informavęs Užsakovą raštu, gali nutraukti Sutartį, jei Užsakovas nevykdo įsipareigojimų ir per 10 (dešimt) dienų nuo raštiško pranešimo, kuriame nurodoma, kokie įsipareigojimai nevykdomi, Užsakovas neįvykdo savo įsipareigojimų, arba atitinkamų įsipareigojimų Užsakovas įvykdyti nebegali.

9.3. Užsakovas prieš 20 (dvidešimt) dienų informavęs Paslaugų teikėją raštu gali nutraukti šią Sutartį esant bent vienai iš šių aplinkybių:

9.3.1. Paaiškėja, kad Paslaugų teikėjas neatitinka Konkurso pirkimo dokumentuose numatytų kvalifikacijos reikalavimų;

9.3.2. Paslaugų teikėjas nevykdo įsipareigojimų pagal šią Sutartį ir per 10 (dešimt) dienų nuo Paslaugų teikėjui skirto raštiško pranešimo, kuriame nurodoma, kokie įsipareigojimai nevykdomi, Paslaugų teikėjas neįvykdo savo įsipareigojimų, arba šių įsipareigojimų Paslaugų teikėjas įvykdyti nebegali;

9.3.3. Paslaugų teikėjas nevykdo savo sutartinių įsipareigojimų pagal Pagrindinę sutartį ir per 10 (dešimt) dienų nuo Paslaugų teikėjui skirto raštiško pranešimo, kuriame nurodoma, kokie įsipareigojimai nevykdomi, Paslaugų teikėjas neįvykdo savo įsipareigojimų Užsakovui, arba šių įsipareigojimų Paslaugų teikėjas įvykdyti nebegali.

9.4. Ši Sutartis gali būti nutraukta abipusiu Šalių sutarimu.

9.5. Sutarties nutraukimas neturi įtakos iki šios Sutarties nutraukimo sudarytos ir tebegaliojančios Pagrindinės sutarties vykdymui.

9.6. Užsakovas turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnio nustatytais atvejais ir tvarka.

9.7. Sutarties nuostatos, numatančios Šalių įsipareigojimus, susijusius su Konfidencialios informacijos saugojimu, galioja ir po Sutarties nutraukimo ar galiojimo pabaigos, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį.

9.8. Jeigu keičiami Paslaugų teikėjo pasiūlyme nurodyti subtiekėjai, Paslaugų teikėjas kreipiasi į Perkančiąją organizaciją su prašymu juos pakeisti. Prieš duodama sutikimą keisti Paslaugų teikėjo pasiūlyme nurodytus subtiekėjus, Perkančioji organizacija privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subtiekėjai turės atitikti šiuos kvalifikacijos reikalavimus:

**Kvalifikacijos reikalavimai tiekėjams:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| *9.8.1.* | *Tiekėjas (jo pasitelkiamas jungtinės veiklos partneris) ir jo pasitelkiami subtiekėjai negali kelti grėsmės nacionaliniam saugumui, kai ketinamos sudaryti sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte.* | *Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.*  *Tiekėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus.* |
| *9.8.2* | *Tiekėjas neturi interesų, galinčių kelti grėsmę nacionaliniam saugumui. Perkančioji organizacija draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.* | *Perkančioji organizacija iš tiekėjo reikalauja šių (vieno ar kelių dokumentų) dokumentų:*  *juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.* |

9.9. Sutartis yra nutraukiama nedelsiant, kai Lietuvos Respublikos Vyriausybė Svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 str. 4 d.).

**10. ATSAKOMYBĖ IR SUTARTIES ĮVYKDYMO UŽTIKRINIMAS**

10.1. Tiek Užsakovas, tiek Paslaugų teikėjas privalo vykdyti savo įsipareigojimus sąžiningai, stropiai, bendradarbiaudami, kiekviena šalis atsako už kitai šaliai padarytus tiesioginius nuostolius dėl savo įsipareigojimų pagal šią Sutartį nevykdymo ar netinkamo vykdymo.

10.2. Užsakovas ar Paslaugų teikėjas neatlygina vienas kitam netiesioginių nuostolių ir (arba) pelno, pajamų, geros reputacijos ar planuotų sutaupymų praradimo.

10.3. Jei Užsakovas nutraukia šią Sutartį su Paslaugų teikėju dėl Sutarties 9.3 papunktyje numatytų aplinkybių, Paslaugų teikėjas įsipareigoja sumokėti Užsakovui 3 000,00 Eur (trijų tūkstančių eurų) baudą.

**11. KONFIDENCIALUMAS**

11.1. Paslaugų teikėjas ir Užsakovas užtikrina, kad:

11.1.1. jų samdomas ar jiems dirbantis asmuo naudos Konfidencialią informaciją tik šios Sutarties tikslais;

11.1.2. jų samdomas ar jiems dirbantis asmuo šios Sutarties vykdymo tikslais neatskleis jokios Konfidencialios informacijos jokiam trečiajam asmeniui be išankstinio raštiško Konfidencialios informacijos pateikėjo sutikimo;

11.1.3. jie imasi visų būtinų atsargumo priemonių siekdami užtikrinti, kad jokia Konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant šią Sutartį.

11.2. Konfidencialia informacija nelaikoma:

11.2.1. informacija, kuri yra ar tampa vieša, išskyrus tuo atveju, kai tai atsitiko pažeidžiant šio straipsnio nuostatas;

11.2.2. informacija, kuri yra teikiama tam, kad ji būtų pateikta viešai ir būtų įmanoma vykdyti Sutartį;

11.2.3. informacija, kuri yra valdoma gavėjo be apribojimų ją atskleisti

11.2.4. informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;

11.2.5. informacija, kuri privalo būti atskleista pagal įstatymus ar kitus teisės aktus;

11.2.6. informacija apie Paslaugų galutinę kainą;

11.2.7. informacija apie Sutarties pagrindu sudarytą Pagrindinę sutartį ir jos pagrindu įvykdytų/vykdytinų įsipareigojimų vertes.

**12. FORCE MAJEURE**

12.1. Nė viena Sutarties šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

12.2. Jei kuri nors Sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

12.3. Jei nenugalimos jėgos (force majeure) aplinkybės trunka ilgiau kaip 30 (trisdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Paslaugų teikėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**13. ĮSIPAREIGOJIMŲ PERLEIDIMAS**

13.1. Šalys negali perleisti savo įsipareigojimų pagal šią Sutartį trečiosioms šalims be raštiško kitos Šalies sutikimo.

**14. BAIGIAMOSIOS NUOSTATOS**

14.1. Šalys įsipareigoja bendradarbiauti Sutarties vykdymo metu:

14.1.1. Šalys teikia viena kitai informaciją būtiną Sutarties vykdymui ir Pagrindinės sutarties sudarymui;

14.1.2. per 5 (penkias) darbo dienas nuo Sutarties įsigaliojimo dienos pateikti Užsakovui patekimo į SMRRT įrangos talpinimo paslaugų teikimo vietos tvarką;

14.1.3. Paslaugų teikėjas į būsimą (as) Paslaugų teikimo vietą (as) įsileidžia Užsakovo nurodytus tiekėjus bei asmenis, atliksiančius veiksmus, būtinus SMRRT įrangos talpinimui Paslaugų teikimo vietoje (se);

14.1.4. Paslaugų teikėjas derina su Užsakovo nurodytais tiekėjais dokumentus (SMRRT įrangos talpinimo ir kt.), skirtus SMRRT įrangos talpinimui Paslaugų teikimo vietoje (se).

14.2. Jei Paslaugų teikėjas veikia jungtinės veiklos (partnerystės) pagrindu, partneriai yra solidariai atsakingi už Sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas be išankstinio raštiško Užsakovo sutikimo yra laikomas Sutarties pažeidimu.

14.3. Visi ginčai, kylantys iš Sutarties, sprendžiami gera valia ir bendru šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš šalių pateikė prašymą raštu kitai šaliai su siūlymu pradėti derybas.

14.4. Sutarčiai aiškinti ir ginčams spręsti taikoma Lietuvos Respublikos teisė.

14.5. Užsakovo atsakingu asmeniu paskirtas už Sutarties vykdymą Informatikos ir ryšių departamento prie Lietuvos Respublikos vidaus reikalų ministerijos Telekomunikacijų administravimo skyriaus paslaugų administratorę Jolanta Makauskienę (el. paštas [jolanta.makauskiene@vrm.lt](mailto:jolanta.makauskiene@vrm.lt), tel. ir Informatikos ir ryšių departamento prie Lietuvos Respublikos vidaus reikalų ministerijos Telekomunikacijų administravimo skyriaus radijo ryšio inžinierių Donatą Kondrotą (el. paštas [donatas.kondrotas@vrm.lt](mailto:donatas.kondrotas@vrm.lt), tel.) (už techninę dalį). Paslaugų teikėjo atsakingu asmeniu paskirtas už Sutarties vykdymą yra Daiva Mickuvienė, Viešojo sektoriaus padalinio pardavimų vadovė (el. paštas daiva.mickuviene@telia.lt, tel.).

14.6. Aplinkos apsaugos reikalavimai/kriterijai:

14.6.1. Teikdamas paslaugas tiekėjas turi sunaudoti kaip įmanoma mažiau gamtos išteklių. Dėl šios priežasties visa su sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.

14.6.2. Šalių susitikimai, jei tai atsižvelgiant į nagrinėjamus klausimus, yra įmanoma, organizuojami nuotoliniu būdu, taip sumažinant aplinkos taršą (degalų išmetimą).

14.7. Visi Sutarties priedai yra neatskiriamos sudedamosios Sutarties dalys:

14.7.1. Sutarties 1 priedas – Paslaugų techninė specifikacija, 4 lapai;

14.7.2. Sutarties 2 priedas – Pagrindinės sutarties ir jos priedų projektas, 42 lapai;

14.7.3. Sutarties 3 priedas – *Paslaugų teikėjo Konkurse pateiktas pasiūlymas (Paslaugų teikėjo užpildyta pasiūlymo forma*), 4 lapai.

**15. ŠALIŲ REKVIZITAI**

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. + 370 5 271 7177  El. paštas: ird@vrm.lt  A. s. LT36 4040 0636 1000 1061  Lietuvos Respublikos finansų ministerija  Banko kodas 40400  Direktorė  Viktorija Rūkštelė | **PASLAUGŲ TEIKĖJAS**  **Telia Lietuva, AB**  Duomenys kaupiami ir saugomi Juridinių asmenų registre, kodas 121215434  PVM mokėtojo kodas LT212154314  Saltoniškių g. 7A, 03501 Vilnius  Tel. 1816  El. paštas: verslas@telia.lt  A. s. LT77 7044 0600 0092 1667  AB SEB bankas  Banko kodas 70440  Viešojo sektoriaus padalinio Vidutinio ir smulkaus viešojo sektoriaus komandos vadovė  Jūratė Navickienė |