2025 m. d.

preliminariosios sutarties Nr.

1 priedas

**PASLAUGŲ TECHNINĖ SPECIFIKACIJA**

**(1 IR 5 PIRKIMO OBJEKTO DALYS)**

|  |  |
| --- | --- |
| **PIRKIMO PAVADINIMAS** | **Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo įrangos talpinimo paslauga (PPR-587)** |
| **Pirkimas finansuojamas pgl. 07-016-12-01-05 (TP) ir dalinai finansuojamas iš VSF (STS) lėšų, skirtų projektui Nr. SVVP/2023/3510 "Papildomos IRD veiklos sąnaudos 2024-2027 m.”** | |

**Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu**.

Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos prekės (įskaitant jų gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas.

**Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu**. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių:

1) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.

**Perkančioji organizacija pasiūlymo atitikties LR viešųjų pirkimų įstatymo 37 straipsnio 9 dalies reikalavimams patvirtinimui, iš tiekėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.**

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

**LIETUVOS VIEŠOJO SAUGUMO IR PAGALBOS TARNYBŲ SKAITMENINIO MOBILIOJO RADIJO RYŠIO TINKLO ĮRANGOS TALPINIMO PASLAUGŲ PIRKIMO**

**TECHNINĖ SPECIFIKACIJA**

1. Įsigyjamos Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos talpinimo paslaugos (toliau – Pirkimo objektas):
   1. Pirkimo objektas pavaizduotas lentelėje:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pirkimo objekto dalies numeris** | **Koordinatės** | **SMRRT įrangos talpinimo vietos adresas su koordinatėmis** | **Spindulys (km)** | **Modelis** | **TX/RX antenos vnt.** | **GPS antenos vnt.** | **Antenos aukštis (ne mažiau) m** | **Naudojama galia kW** |
| 1 | 55.267221, 25.774031 | Labanoro sen., Švenčionių r. sav. | 3 | MTS2 | 2 | 1 | 30 | Iki 3 |
| 5 | 54.828151, 25.133972 | Ežeraičių k., Vilniaus r. sav. | 6 | MTS2 | 2 | 1 | 35 | Iki 3 |

* 1. Pirkimo objekto lentelės skiltyje „Koordinatės“ yra nurodytos geografinės apylinkės, kur WGS koordinatės nurodo menamo apskritimo centrą, kurio spindulys atvirose vietovėse iki 7 km.
  2. Pirkimo objekto lentelės skiltyse „Modelis“, “TX/RX antenos“, „RRL antenos“, GPS antenos“, „Antenos aukštis“, „Naudojama galia“ apibūdina talpinamos įrangos pagrindines charakteristikas, kurios yra:
     1. SMRRT(MTS2) talpinamos įrangos komplektas, kurios parametrai ir reikalavimai:
        1. bazinė stotis MTS2,  1154 mm x 772 mm x 1221 mm (h) ir 350 kg svorio, montuojama bokšto apačioje ant žemės, pajungiant TX/RX antenas;
        2. Siuntimo ir priėmimo antenoms prijungti prie BS naudojami koaksialiniai kabeliai. Kabeliai klojami stiebo konstrukcijomis ir anteniniais laikikliais.
        3. bazinės stoties MTS2 sunaudojamas elektros galingumas – iki 3 kWh;
        4. TX/RX antenos (2 vnt., o miestuose – 3 vnt.) turi būti sumontuotos bokšte ne žemiau ne žemiau nei nurodyta p. 1.1 lentelės skiltyje „Antenos aukštis“ nuo žemės paviršiaus, tačiau ne aukščiau nei nurodytas dydis metrais plius 20 m. GPS antenos (1 vnt.) gali būti montuojamos žemiau, tačiau saugiu aukščiu nuo žemės paviršiaus pietinėje bokšto pusėje;
        5. TX/RX antenų neturi užstoti aukšti pastatai ar medžiai;
        6. Antenų svoris su laikikliais – apie 103 kg.
  3. Pirkimo objektui taikomi aplinkos apsaugos reikalavimai/kriterijai:

1.4.1. Teikdamas paslaugas tiekėjas turi sunaudoti kaip įmanoma mažiau gamtos išteklių. Dėl šios priežasties visa su sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.

1.4.2. Šalių susitikimai, jei tai atsižvelgiant į nagrinėjamus klausimus, yra įmanoma, organizuojami nuotoliniu būdu, taip sumažinant aplinkos taršą (degalų išmetimą.)

1. Reikalavimai SMRRT įrangos komplekto talpinimo paslaugų teikimui:
   1. Talpinimo paslaugos talpinti bazinę radijo ryšio stotį ir ne mažesnį nei nurodyta antenų skaičių turi būti teikiamos ne blogesniais elektros galios, antenų talpinimo aukščio parametrais nei nurodyta Pirkimo objekto lentelėje;
   2. Įsipareigojimą, kad visą sutarties laikotarpį Teikėjas neblogins SMRRT įrangos komplekto eksploatavimo sąlygų, tai yra, nekeis komponentų komplektų montavimo aukščio, antenų krypties nesuderinus su PO, nesudarys kitų kliūčių SMRRT įrangos komplekto eksploatacijai;
   3. Įsipareigojimą, kad SMRRT įranga bus aprūpinama elektros energija, kurios patikimumo kategorija ne žemesnė kaip 3-ia;
   4. Įsipareigojimą, kad iš anksto, bet ne vėliau kaip prieš 15 (penkiolika) dienų PO bus informuota apie planuojamus Tiekėjo infrastruktūros objektų remonto darbus, galinčius trukdyti PO naudoti SMRRT įrangos komplektą;
   5. Įsipareigojimą, kad nustačius incidentą, avariją arba tikėtiną galimybę jiems įvykti vietoje, kur patalpinta SMRRT įrangos komplektas, nedelsiant apie tai pranešti PO atsakingam asmeniui, o avariniais atvejais nedelsiant skirti savo atstovą atlikti avarijos vietos apžiūrai ir leisti Perkančiajai organizacijai imtis veiksmų avarijos pasekmėms likviduoti, užtikrinti patekimą į objektą per įmanomai trumpiausią laiką;
   6. Įsipareigojimą neatlygintinai ir netrukdomai užtikrinti PO atstovų ir trečiųjų asmenų, su kuriais PO yra sudariusi sutartis dėl SMRRT įrangos priežiūros paslaugos teikimo, patekimą į objektą 24 (dvidešimt keturias) valandas per parą, 7 (septynias) dienas per savaitę, per įmanomai trumpiausią laiką, tačiau ne vėliau kaip per 4 (keturias) darbo valandas nuo PO kreipimosi į Tiekėjo atstovą momento, laikantis Tiekėjo nustatytų patekimo į objektą ir darbų atlikimo objekte sąlygų;
   7. Atlyginimą už dėl Tiekėjo arba tiekėjo interesais veikiančių trečiųjų asmenų kaltės visiškai (nepataisomai) sugadintą, sunaikintą ar prarastą objekte patalpintą ir naudojamą SMRRT įrangos komplektą ar jo dalį, teisės aktų nustatyta tvarka atlyginant PO sugadintos, sunaikintos ar prarastos SMRRT įrangos likutinę vertę, o jeigu sugadintą SMRRT įrangą įmanoma suremontuoti, atlyginant PO visas protingas su sugadintos SMRRT įrangos remontu susijusias išlaidas;
   8. Įsipareigojimą bendradarbiauti ir tarpininkauti PO vykdant veiklą, susijusią su leidimų, sutikimų suderinimų ar kitos formos dokumentų gavimu SMRRT įrangos veiklai užtikrinti.
2. Paslaugų teikėjas privalo nurodyti siūlomų paslaugų technines charakteristikas, talpinimo vietų koordinates užpildydamas pridedamą pasiūlymo formą.
3. Talpinimo paslaugų terminas 36 mėnesiai nuo Pagrindinės sutarties įsigaliojimo dienos.

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **Telia Lietuva, AB**  Viešojo sektoriaus padalinio Vidutinio ir smulkaus viešojo sektoriaus komandos vadovė  Jūratė Navickienė |